**Dopravná akadémia, Rosinská cesta 2, Žilina**

**Kritériá**

**k prijímaniu uchádzačov do 1. ročníka pre školský rok 2016 / 2017**

**pre duálny systém vzdelávania** \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

V zmysle § 62 ods. 5 a ods. 6, § 65 ods. 2 a 3, § 66, § 67 a §68 zákona č. 245/2008 o výchove a vzdelávaní (školského zákona) a o zmene a doplnení niektorých zákonov, riaditeľ školy po prerokovaní v pedagogickej rade v znení rozhodnutia Žilinského samosprávneho kraja o počte a skladbe otváraných tried pre školský rok 2016 / 2017

**u s t a n o v u j e**

1. Do zoznamu uchádzačov budú zaradení uchádzači, ktorí získali nižšie stredné vzdelanie resp. iní uchádzači, ktorí nie sú žiakmi inej strednej školy v zmysle citovaného školského zákona.
2. Podľa § 63 ods. 1 citovaného zákona si môže uchádzač alebo zákonný zástupca maloletého uchádzača podať dve prihlášky na vzdelávanie na tlačive schválenom MŠVV a Š SR na dve stredné školy alebo dva odbory vzdelávania na Dopravnej akadémii, Rosinská cesta 2, 010 08 Žilina, na ktorých uvedie termín prijímacieho konania.

Uchádzač podľa § 63 ods. 7 pripojí k prihláške doklad o úspešnej účasti v predmetovej olympiáde alebo súťaží. Ktorá súvisí s odborom alebo štúdiom, o ktoré sa uchádza.

***Podľa § 63 ods. 8 ak uchádzač podáva prihlášku na štúdium v študijnom odbore alebo v učebnom******odbore, v ktorom sa odborné vzdelávanie a príprava poskytuje v systéme duálneho vzdelávania, pripojí k prihláške aj potvrdenie o odbornom vzdelávaní a príprave žiaka v systéme duálneho vzdelávania vydané podľa osobitného predpisu (§17 zákona č. 61/2015 Z. z.)***

Uchádzači so zdravotným znevýhodnením na základe § 95 ods. 3 zákona č. 245/2008 o výchove a vzdelávaní (školský zákon) a o zmene a doplnení niektorých zákonov sú prijímaní na štúdium  po vzájomnej konzultácii so zariadeniami výchovnej prevencie a poradenstva.

***Uchádzači, ktorí sú začlenení (integrovaní) do skupiny žiakov ŠVVP, sú povinní predložiť k prijímaciemu konaniu aktuálne potvrdenie o začlenení (integrácii) z Centra pedagogicko – psychologického poradenstva a prevencie (CPPPaP) spolu s prihláškou na štúdium! V prípade nedoručenia potvrdenia o začlenení budú uchádzači konať písomnú prijímaciu skúšku spolu s ostatnými uchádzačmi.***

1. *U uchádzača, ktorý nesplní ustanovenia § 66 ods. 9 školského zákona a nezúčastní sa prijímacej skúšky v riadnom termíne, je prijímacia skúška považovaná za neúspešnú, nakoľko neboli splnené kritériá prijímacieho konania.*
2. *Vydané rozhodnutie o prijatí na štúdium v prijímacom konaní sa stáva neplatným v prípade, ak uchádzač o štúdium bude mať na konci 9. ročníka zníženú známku zo správania na stupeň 3(menej uspokojivé) alebo stupeň 4(neuspokojicé) alebo ak uchádzač úspešne neukončí deviaty ročník štúdia na ZŠ.*
3. Riaditeľ strednej odbornej školy na základe výsledkov prijímacieho konania prijíma samostatne uchádzačov, ktorí boli prijatí na štúdium v študijnom odbore alebo v učebnom odbore, v ktorom sa odborné vzdelávanie a príprava poskytuje v systéme duálneho vzdelávania.
4. Podľa § 63 ods. 6 sa na prihláške na vzdelávanie vyžadujú tieto osobné údaje:

* uchádzač (žiak): meno a priezvisko, rodné číslo, vyučovací jazyk, štátne občianstvo, potvrdenie o zdravotnej spôsobilosti žiaka, výchovno-vzdelávacie výsledky žiaka na základnej škole
* zákonný zástupca: meno a priezvisko, adresa a telefónny kontakt

1. **V súlade s § 64 ods. 3 školského zákona Dopravná akadémia, Rosinská cesta 2, 010 08 Žilina v školskom roku 2016 / 2017 otvára**:

**trojročné učebné odbory s výuČným listom ( v systéme duálneho vzdelávania - SDV):**

**2487 H 01 autoopravár - mechanik** **počet** prijímaných **36 –** 1,5triedy

**z toho v systéme duálneho vzdelávania - 6 žiaci**

**2487 H 02 autoopravár - elektrikár počet** prijímaných **12** **–** 0,5triedy

**z toho v systéme duálneho vzdelávania - 1 žiak**

**2487 H 03 autoopravár - karosár** **počet** prijímaných **12 -** 0,5 triedy

**z toho v systéme duálneho vzdelávania - 4 žiaci**

**2487 H 04 autoopravár - lakovník** **počet** prijímaných **12** - 0,5 triedy

**z toho v systéme duálneho vzdelávania - 3 žiaci**

Forma, spôsob a organizácia štúdia: denné štúdium

Dĺžka štúdia: 3 roky

Učebný odbor je určený pre: chlapcov a dievčatá

Nevyhnutné vstupné požiadavky

na štúdium: získanie nižšieho stredného vzdelania, zdravotná spôsobilosť  
 uchádzača, splnenie podmienok prijímacieho konania

Spôsob ukončenia štúdia: záverečná skúška

Doklad o dosiahnutom vzdelaní: vysvedčenie o záverečnej skúške, výučný list

Poskytnutý stupeň vzdelania: stredné odborné vzdelanie (sekundárne) ISCED 11 : 353

Možnosti pracovného uplatnenia

absolventa: pri servise a opravách automobilov, vo výrobe automobilov

Nadväzná odborná príprava: možnosti ďalšieho vzdelávania v nadstavbovom študijnom

odbore pre absolventov trojročných učebných odborov

**Termíny prijímacieho konania denného štúdia:**

študijné a učebné odbory denné: **prvý termín 9. máj 2016  
druhý termín 12. máj 2016  
ďalší termín na nenaplnený počet miest 21. jún 2016**

**Prijímacie konanie do 1. ročníka trojročných učebných odborov**

**denného štúdia**

**Forma: *bez prijímacej skúšky do naplnenia stanoveného počtu žiakov na triedu v súlade s § 65 ods.2, 3 a ods.4 školského zákona*** – po splnení kritérií pre prijímacie konanie

1. V súlade s § 65 ods. 5 školského zákona žiaci deviateho ročníka základnej školy, ktorí dosiahli v celoslovenskom testovaní žiakov deviateho ročníka v každom predmete samostatne úspešnosť najmenej ***90 % budú prijatí bez prijímacej skúšky.***
2. V súlade s § 67 ods. 4 riaditeľ strednej školy rozhoduje o prijatí uchádzača na základe výsledkov prijímacieho konania

***V prijímacom konaní bude uplatnené bodové hodnotenie výsledkov, a to nasledovne:***

1. Súčet všetkých bodov za známky z predmetov koncoročného vysvedčenia 8. a polročného vysvedčenia 9. ročníka ZŠ bez výchovných predmetov podľa bodovej stupnice.

Bodová stupnica: známka 1 .................... 5 bodov

2 .................... 3 body

3 .................... 1 bod

4 a 5 .............. 0 bodov

1. Uchádzačom ***so zníženou známkou*** zo správania na ***stupeň 2 (uspokojivé)*** na koncoročnom vysvedčení 8. alebo polročnom vysvedčení 9. ročníka ZŠ sa **odpočítajú 2 body** za každú zníženú známku zo správania.

Uchádzač ***so zníženou známkou z***o správania na ***stupeň 3 (menej uspokojivé)*** a na ***stupeň 4 (neuspokojivé)*** na koncoročnom vysvedčení 8. alebo polročnom vysvedčení 9. ročníka ZŠ bude **neprijatý** pre nesplnenie kritérií prijímacieho konania.

1. ***Pri rovnosti bodov rozhodnú o poradí tieto kritériá:***
   1. riaditeľ strednej školy prednostne prijme uchádzača, ktorý má zmenenú pracovnú schopnosť, pred uchádzačmi, ktorí rovnako vyhovujú kritériám prijímacieho konania
   2. body za úspešného riešiteľa predmetovej olympiády alebo za umiestnenie v súťaži, ktorá súvisí so učebným odborom ( SJL, CJ, MAT, FYZ ), a to nasledovne:

hodnotí sa jedno najvyššie bodové umiestnenie v danej súťaži (celoslovenské – 3 body, krajské – 2 body, okresné kolo – 1 bod)

* 1. celoslovenské testovanie zo slov. jazyka a literatúry a matematiky (súčet percent)
  2. pri rovnosti bodov sa bod c) neberie do úvahy v tom prípade, ak sa z porovnávaných uchádzačov aspoň jeden nezúčastnil celoslovenského testovania z dôvodu zdravotného znevýhodnenia
  3. súčet známok zo slov. jazyka za 8. ročník (koncoročné vysvedčenie) a 9. ročník (polročné vysvedčenie) ZŠ
  4. súčet známok z matematiky za 8. ročník (koncoročné vysvedčenie) a 9. ročník (polročné vysvedčenie) ZŠ
  5. súčet známok z fyziky za 8. ročník (koncoročné vysvedčenie) a 9. ročník (polročné vysvedčenie) ZŠ
  6. súčet známok z cudzieho jazyka za 8. ročník (koncoročné vysvedčenie) a 9. ročník (polročné vysvedčenie) ZŠ

1. ***Zdravotné požiadavky na uchádzača***

**Všeobecné požiadavky**

Prijatiu uchádzača do odboru z hľadiska zdravotného stavu prekážajú poruchy nosného a pohybového systému, ktoré obmedzujú dobrú pohybovú funkciu a práce vo vynútených polohách, poruchy chrbtice, postihnuté dolné a horné končatiny obmedzujúce manuálnu zručnosť. Ďalej prekáža sklon k chorobám z nachladnutia, chronické a alergické ochorenie kože, najmä rúk.

Do odboru môžu byť prijatí iba uchádzači, ktorých zdravotnú spôsobilosť posúdil a písomne potvrdil lekár.

**Osobitné požiadavky na uchádzača pre zameranie 01 mechanik a 03 karosár**

Do učebného odboru môžu byť prijatí uchádzači, ktorí nemajú precitlivenosť na chemické, mechanické a biologické dráždidlá, chronické a alergické ochorenia dýchacích ciest a kože. Taktiež prekáža ochorenie srdca, pretrvávajúce zápalové stavy, vady srdcové, haemodynamicky významné ochorenie zažívacieho ústrojenstva, závažné pretrvávajúce stavy vyžadujúce trvalé diétne stravovanie, ochorenie uropostického systému, chronické zápaly močových ciest, nephropatia s poruchou funkcie ľadvín. Taktiež prekážajú choroby nervové, najmä ochorenie sprevádzané poruchami pohybových funkcií a koordinácií, záchvatové stavy (kondraindikácie pre epileptika) dekompenzované i subkompenzované poruchy sluchu, recidivujúce a chronické otictídy a sínusitídy, poruchy zraku, ak nedosahuje centrálna ostrosť zraková aspoň jedného oka 5/5 a  J.č. 1 s prípadnou korekciou skiel, poruchy farbocitu, chronickej alebo alergickej konjuktivitídy.

**Osobitné požiadavky na uchádzača pre zameranie 04 lakovník**

Do učebného odboru môžu byť prijatí uchádzači, ktorí majú neporušenú pohybovú sústavu, majú cit pre farby, netrpia záchvatovými stavmi (kondraindikácie pre epileptika), nemajú kožné choroby, choroby dýchacej a nervovej sústavy, nemajú zvýšenú citlivosť na chemické a mechanické dráždenie, nemajú poruchy pečene a obličkových funkcií alebo tvorby krvi. Zrak 5/10m 5/20, nesmie byť porušený farbocit, škodí myoptia nad – 3D, hypemetria nad + 3D, astigmatizmus nad +/ - 3D.

**Spoločné ustanovenia (študijné aj učebné odbory)**

***Riaditeľ strednej školy po prerokovaní v pedagogickej rade školy rozhodne o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka. Toto rozhodnutie zverejní najneskôr do 6. júna 2016.***

***Termín prijímacej skúšky na nenaplnený počet miest bude 21.06.2016 podľa vyššie uvedených kritérií.***

Kritériá k prijímaniu žiakov do prvého ročníka pre školský rok 2016/2017 prerokované v pedagogickej rade školy dňa 27. januára 2016 .

V Žiline, 29. marec 2016

Ing. Rudolf Michalec

riaditeľ školy